ಗೂಬೆ ಶಿರಚ್ಚೇದ ಮಾಡಿದ್ದ ಯುವತಿಗೆ ಗುಂಡಿಕ್ಕಿ ಹತ್ಯೆ ಶಿರಚ್ಚೇದವಾಗಿದ್ದ ಗೂಬೆಯನ್ನ ಹಿಡಿದುಕೊಂಡ ಫೋಟೋ ಪೋಸ್ಟ್ ಮಾಡುವ ಮೂಲಕ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದ್ದ ಯುವತಿಯನ್ನ ಕೊಲಂಬಿಯಾದ ಕೊರೋಜಲ್ನಲ್ಲಿ ಅಪರಿಚಿತ ಹಲ್ಲೆಕೋರರು ಗುಂಡಿಕ್ಕಿ ಕೊಂದಿದ್ದಾರೆ. ಈಕೆ ಗೂಬೆಯ ಕಾರಣಕ್ಕೇ ಕೊಲೆಯಾದಳೋ ಇಲ್ಲವೇ ಬೇರೆ ಯಾವುದಾದರೂ ಅನ್ಯ ಕಾರಣ ಇದರ ಹಿಂದೆ ಇತ್ತಾ ಅನ್ನೋ ವಿಚಾರವಾಗಿ ಪೊಲೀಸರು ಹೆಚ್ಚಿನ ತನಿಖೆ ನಡೆಸುತ್ತಿದ್ದಾರೆ. ಡೈಲಿ ಮೇಲ್ ವರದಿ ಪ್ರಕಾರ ಆಕೆಯ ಮನೆಯ ಹೊರಗೆ ಬೈಕ್ನಲ್ಲಿ ಬಂದ ವ್ಯಕ್ತಿ ಈ ಕೃತ್ಯ ಎಸಗಿದ್ದಾನೆ. 21 ವರ್ಷದ ಮಿಲಿಡಿಸ್ ಅಲ್ಡಾನಾ 6 ತಿಂಗಳ ಹಿಂದೆ ತಲೆ ಕತ್ತರಿಸಿದ್ದ ಗೂಬೆಯನ್ನ ಹಿಡಿದ ವಿಡಿಯೋವೊಂದನ್ನ ಸಾಮಾಜಿಕ ಜಾಲತಾಣಗಳಲ್ಲಿ ಪೋಸ್ಟ್ ಮಾಡಿದ್ದಳು. ಈಕೆಯ ಈ ಕೃತ್ಯಕ್ಕೆ ಕೊಲಂಬಿಯಾದಲ್ಲಿ ಸಾಮೂಹಿಕ ಆಕ್ರೋಶ ವ್ಯಕ್ತವಾಗಿತ್ತು. ಅನೇಕರು ಮಿಲಿಡಿಸ್ಗೆ ಕಠಿಣ ಶಿಕ್ಷೆ ನೀಡುವಂತೆ ಆಗ್ರಹಿಸಿದ್ದರು. ಬೈಕ್ನಲ್ಲಿ ಬಂದ ಬಂದೂಕುಧಾರಿ ಈಕೆಯ ಮೇಲೆ 6 ಗುಂಡುಗಳನ್ನ ಹಾರಿಸಿ ಬೈಕ್ ಸವಾರನ ಜೊತೆ ಪರಾರಿಯಾಗಿದ್ದಾನೆ. ಮಿಲಿಡಿಸ್ಳನ್ನ ಕೂಡಲೇ ಆಸ್ಪತ್ರೆ ಸಾಗಿಸುವ ಪ್ರಯತ್ನ ಮಾಡಲಾಗಿತ್ತಾದರೂ ಮಾರ್ಗ ಮಧ್ಯೆಯೇ ಆಕೆ ಸಾವನ್ನಪ್ಪಿದ್ದಾಳೆ.